สังคมข่าวหุ้นคาเฟอีน
******ดัชนีตลาดหุ้นไทยไม่ผ่าน 1,500 จุด ที่เป็นแนวต้านด้านจิตวิทยา เพราะมีแรงเทขายออกมาเป็นระยะ ส่วนหุ้นแบงก์ขนาดใหญ่เอง แม้เริ่มฟื้นตัวได้บ้าง แต่ยังไม่มากเท่าไหร่ เพราะผลประกอบการออกมายากกว่าที่นักวิเคราะห์ต่างคาดกันไว้ ยกเว้นตัว BBL กำไรไตรมาส 3/59 กว่า 8 พันล้านบาท แม้จะลดลง 11% แต่ก็ยังมากกว่าที่คาดกันไว้ ส่วนเงินกองทุนยังแกร่งเหมือนเดิม ตามสไตล์การบริหารของ “เสี่ยโทนี่” ชาติศิริ โสภณพนิช
21 ต.ค. 2559

******ดัชนีตลาดหุ้นไทยไม่ผ่าน 1,500 จุด ที่เป็นแนวต้านด้านจิตวิทยา เพราะมีแรงเทขายออกมาเป็นระยะ ส่วนหุ้นแบงก์ขนาดใหญ่เอง แม้เริ่มฟื้นตัวได้บ้าง แต่ยังไม่มากเท่าไหร่ เพราะผลประกอบการออกมายากกว่าที่นักวิเคราะห์ต่างคาดกันไว้ ยกเว้นตัว BBL กำไรไตรมาส 3/59 กว่า 8 พันล้านบาท แม้จะลดลง 11% แต่ก็ยังมากกว่าที่คาดกันไว้ ส่วนเงินกองทุนยังแกร่งเหมือนเดิม ตามสไตล์การบริหารของ “เสี่ยโทนี่” ชาติศิริ โสภณพนิช
*******คณะกรรมการ ก.ล.ต.ในยุคของ “รพี สุจริตกุล” มีหลายอย่างนับว่า โดยเฉพาะการถือไม้เรียวไล่หวดกลุ่มผู้บริหาร และมาร์เก็ตติ้งของโบรกฯที่ชอบอยู่นอกแถว ล่าสุด หวดอีก 11 มาร์เก็ตติ้ง จาก 6 บริษัทหลักทรัพย์ ฐานหลอกลวงลูกค้า เรื่องขายหุ้น IPO ซึ่งส่วนใหญ่จะถูกพักให้ความเห็นชอบตั้งแต่ 4 เดือน ไปจนถึง 2 ปี พร้อมย้ำว่า ก.ล.ต.ยุคนี้ไม่ใช่เสื้อกระดาษนะ
********ส่วนเรื่อง พ.ร.บ.หลักทรัพย์ฯ ฉบับแก้ไขใหม่ ผ่านมาจนถึงวันนี้ บุคคลที่เกี่ยวข้องในวงการตลาดหุ้นก็ยังเกากบาลกันอยู่ โดยเฉพาะข้อมูลที่จะนำมาเปิดเผย แบบไหนที่เรียกว่าข้อมูลภายใน หรือข้อมูลอะไรบ้างที่เปิดเผยได้ ไม่ได้ เพราะในข้อกฎหมายเขียนไว้แบบให้ ก.ล.ต.ใช้ดุลยพินิจได้ หรือเรื่องคำว่า “ราคาเคลื่อนไหวผิดปกติ” คือ มันจะต้องขึ้นหรือลงกี่เปอร์เซ็นต์ล่ะ ที่เรียบกว่าผิดปกติ การใช้ดุลยพินิจแบบนี้ มันอันตรายนะ และระวังเรื่องที่จะถูกมองว่าสองมาตรฐานด้วย รักนะจึงเตือน!!
*******ตลาดหลักทรัพย์ฯ แต่งตั้ง “จิรเทพ เสนีวงศ์ ณ อยุธยา” เป็นผู้ช่วยผู้จัดการ สายงานวางแผนกลยุทธ์องค์กร ดูแลงานด้านต่างประเทศ มีผลตั้งแต่ 1 พ.ย.นี้เป็นต้นไป ส่วนตำแหน่งก่อนหน้านี้ คือผู้อำนวยการอาวุโสฝ่ายบริหารการสื่อสารองค์กรและผู้ช่วยเลขานุการคณะกรรมการ และครอบคลุมงานด้านความร่วมมือทางเศรษฐกิจการเงินระหว่างประเทศธนาคารแห่งประเทศไทย (ธปท.) รวมทั้งโฆษกของ ธปท.
*******ระเฑียร ศรีมงคล ซีอีโอของ KTC โชว์กำไรไตรมาส 3/59 กว่า 639 ล้านบาท พุ่ง 27% มากกว่าที่นักวิเคราะห์คาดกันไว้เสียอีก แถมหนี้เสียก็ลงมาเหลือ 1.86% สินเชื่อก็ขยายตัวดีขึ้น ยอดใช้จ่ายเพิ่ม คนมีฝีมือแบบนี้หายากนะในวงการเงิน ที่เก่งทั้งเรื่องการตลาด และบริหารเงินไปพร้อมๆ กัน แอบเสียดายที่ไม่ได้มานั่งเก้าอี้เอ็มดีแบงก์กรุงไทย (KTB) เพราะไปติดขัดระเบียบ ห้ามผู้บริหารบริษัทลูก เข้ามาสมัครในตำแหน่งนี้
********ส่วนวันนี้ KTB จะแจ้งผลประกอบการไตรมาส 3 ออกมา หวั่นๆ ว่า ตัวเลขจะออกมาต่ำกว่าที่นักวิเคราะห์คาดหรือเปล่า เพราะแอบมาแจ้งวันศุกร์แบบนี้ เพราะหากตัวเลขดี ซึ่งข่าวต้องไปออกวันเสาร์ แล้วใครจะเห็น จะอ่านล่ะ กว่าตลาดหุ้นจะเปิดอีกครั้งก็วันอังคารที่ 25 ต.ค.เลย…. หรืออาจเป็นเพราะยังสรุปตัวเลขไม่ทันวันที่ 20 ต.ค.จริงๆ  ส่วนราคาหุ้นวานนี้ ดีดขึ้นมา 0.20 บาท ปิดที่ 17.50 บาท แต่เชื่อว่าเสี่ย “วรภัค” น่าจะปิดงบสวยๆ ก่อนอำลาตำแหน่งในช่วงต้นเดือนพ.ย.นี้
******กำลังตรวจสอบข่าวว่า  แบงก์เกียรตินาคิน หรือ KKP ทางกลุ่มวัธนเวคิน จะยังคงถือหุ้นต่อไปหรือไม่ หรือจะมีการลดสัดส่วนการถือหุ้นลงอีก หรือจะมีกลุ่มไหนขายหุ้นออกมาให้กับพันธมิตรใหม่หรือไม่ เพราะราคาหุ้นที่ปรับขึ้นมาค่อนข้างสูง ไม่น่าจะสะท้อนเรื่องของผลประกอบการเท่านั้น แต่น่าจะมี “นัยสำคัญ” อย่างอื่น หรือจะมี “ธุรกรรมการเงิน” อะไรบางอย่างเกิดขึ้น….เร็วๆ นี้
****ปิดท้าย ****หุ้นร้อนประจำวันที่ 20 ต.ค.2559ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือบริษัท จัสมิน เทเลคอม ซิสเต็มส์ จำกัด (มหาชน) หรือ JTSทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 21 ต.ค. 2559 –  10 พ.ย. 2559**